SPACK ดีดซีลลิ่ง! ออเดอร์ขายกล่องพุ่ง รับเศรษฐกิจฟื้น
SPACK ดีดซีลลิ่ง! คาดยอดสั่งซื้อกล่องทะลัก รับอานิสงส์เศรษฐกิจฟื้น การสั่งซื้อสินค้าออนไลน์เพิ่มมากขึ้น 
SPACK ดีดซีลลิ่ง! คาดยอดสั่งซื้อกล่องทะลัก รับอานิสงส์เศรษฐกิจฟื้น การสั่งซื้อสินค้าออนไลน์เพิ่มมากขึ้น
21 มี.ค. 2566

ผู้สื่อข่าวรายงานว่า วันนี้ (21 มี.ค.66) ราคาหุ้น บริษัท เอส. แพ็ค แอนด์ พริ้นท์ จำกัด (มหาชน) หรือ SPACK ณ เวลา 15:42 น. อยู่ที่ระดับ 3.12 บาท บวก 0.72 บาท หรือ 30% สูงสุดที่ระดับ 3.12 บาท ต่ำสุดที่ระดับ 2.42 บาท ด้วยมูลค่าการซื้อขาย 38.20 ล้านบาท

แหล่งข่าววงการตลาดทุน ระบุว่า สำหรับราคาหุ้นที่ปรับตัวขึ้นคาดมาจากการได้รับอานิสงส์เศรษฐกิจที่เริ่มฟื้นตัวอย่างชัดเจน ทำให้การสั่งซื้อสินค้าออนไลน์เพิ่มมากขึ้น ซึ่งบริษัทประกอบผลิตบรรจุภัณฑ์กระดาษ ประเภทกล่องกระดาษ ได้แก่ กล่องพิมพ์พาณิชย์หรือกล่องพิมพ์ออฟเซ็ท กล่องลูกฟูก
อีกทั้งตลาดส่งออกเริ่มกลับมาดี อาจจะเห็นได้จากยอดขายกลุ่มอาหารทะเลแช่แข็งและห้องเย็นส่งออกเพิ่มขึ้นและมียอดขายเพิ่มขึ้นในกลุ่มอาหาร กลุ่มอิเล็กทรอนิกส์ ส่งผลให้รายได้ปี 65 แตะ 1,323.73 ล้านบาท จากปี 64 ที่มีรายได้เพียง 1,276.97 ล้านบาท
ขณะที่สัญญาณเทคนิคก่อนหน้านี้เข้าเขตขายมากเกินไป (over sold) ส่งผลให้เกิดแรงซื้อกลับในวันนี้ จนราคาหุ้นปรับตัวขึ้นชนซีลลิ่ง เพื่อวิ่งหาแนวต้าน 3.32-3.34 บาท